Toomas Haug

Toomas Haug (sündinud 1. mail 1956 Tallinnas) on eesti kirjandusloolane. 

Ta sündis insener-tehniliste teenistujate peres.

Toomas Haug oli Eesti Vabariigi Kodanike Peakomitee ja Eesti Kongressi liige. 

On olnud Isamaa ja Res Publica Liidu ning enne selle moodustamist aastatel 1994–2016 Isamaaliidu liige.

Haridus
Toomas Haug õppis Tallinna 20. Keskkoolis (1963-1966) ning lõpetas 1974. aastal Tallinna 44. Keskkooli ja 1978. aastal Tallinna Pedagoogilise Instituudi eesti keele ja kirjanduse erialal.

Töö
Toomas Haug töötas aastatel 1978–1983 Friedebert Tuglase majamuuseumis vanemteadurina. Alates 1983. aastast töötab ta ajakirja Looming toimetajana, 1990. aastast peatoimetaja asetäitjana. Aastatel 1990–2003 oli Raadio Vaba Euroopa kaastööline kultuuri- ja sisepoliitika vallas.

Publikatsioone
 "Ristikivi ja taevalik vabariik", Looming 1999 nr 2
 "Traditsiooni õpilane", Looming 1999 nr 12
 "Paradise Lost eesti moodi", Vikerkaar 1999 nr 8–9
 "Lisandusi Jaan Lõo elule ja loomingule", Keel ja Kirjandus 1999 nr 5
 "Eesti proosa 1999: väike teejuht", Looming 2000 nr 3
 "Vaenlaste vastu võideldes: Enn Kippel 100", Looming 2001 nr 2
 "Postmodernist tuleb vastu, ei tereta", Looming 2001 nr 4
 "Tallinna tänava kolmnurgas: peatükk kanoniseerimata kirjanduslugu." Looming 2001 nr 12
 "Üksi immatrikuleerimine", Looming 2002 nr 2
 "Tammsaare ja Kaplinski – kaksi virolaista etsijää ja toisinajattelijaa", soome keelde tõlkinud Anja Salokannel, Kanava 2002 nr 6
 "Hüpoteesi presenteerimine", Looming 2002 nr 12
 "Troojamäe tõotus", Eesti Keele Sihtasutus 2004, ISBN 998579088X
 "A. H. T. surm Aafrikas. Lisandusi Leo Frobeniuse "Jumala külalise" kadunud tõlkele." Looming 2006 nr 12
 "Klassikute lahkumine", Eesti Keele Sihtasutus 2010, ISBN 978-9985-79-327-5
 "Kadunud paradiis: identiteet kui looming. XIX sajandi nostalgiat", Looming 2013 nr 4
 "Mööda Koidu tänavat. Ülestähendusi varajasest ajast", Eesti Keele Sihtasutus 2014, ISBN 978-9985-79-603-0
 "Tagasi Troojamäele", Eesti Keele Sihtasutus 2015 
"Muravu (Raamatupood)", Lavanovell kolme pausiga. Looming 2019, nr 2
"Külaskäik loomemajja / Meistrikursus". Looming 2019, nr 10
"Meie armas sõõrikubaar". Mininäidend. Looming 2021, nr 5
"Mustjala. Tõestisündinud lugu". Akadeemia 2021, nr 11

Tunnustus
 2000 Riigivapi IV klassi teenetemärk
 2001 Eesti Kultuurkapitali kirjanduse sihtkapitali aastapreemia (artiklipreemia: "Tallinna tänava kolmnurgas: peatükk kanoniseerimata kirjanduslugu")
 2004 Eesti Kultuurkapitali kirjanduse sihtkapitali aastapreemia ("Troojamäe tõotus")
 2006 Eesti Kultuurkapitali kirjanduse sihtkapitali aastapreemia (artiklipreemia: "A. H. T. surm Aafrikas. Lisandusi Leo Frobeniuse "Jumala külalise" kadunud tõlkele")
2008 stipendium "Ela ja sära"
 2010 Eesti Kultuurkapitali kirjanduse sihtkapitali aastapreemia ("Klassikute lahkumine")
 2022 Friedebert Tuglase novelliauhind ("Mustjala. Tõestisündinud lugu")

Isiklikku
Tema järeltulijad on Liina Särkinen, Joonas Hellerma ja Juhan Hellerma. Toomas Haugi praegune elukaaslane on Maarja Vaino.

Viited

Välislingid
Intervjuu Eesti Ekspressis
EPL – Janika Kronberg: Kindel nagu kivi müüris
EPL – Toomas Haug: Poliitiline Kross

Eesti kirjanduskriitikud
Eesti Kongressi liikmed
Tallinna Ülikooli vilistlased‎
Riigivapi IV klassi teenetemärgi kavalerid
Sündinud 1956